ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670000101
ขอให้จัดสรรเจ้าหน้าที่เข้าไปตรวจสอบการปิดไฟประดับพระบรมฉายาลักษณ์พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว (รัชกาลที่ 10) และทำการจัดไฟและประดับไฟพระบรมฉายาลักษณ์ฯ ให้สวยงามเช่นเดิม บริเวณตลอดเส้นทางถนนราชดำเนิน เขตพระนคร กรุงเทพมหานคร จุดสังเกต พบเห็นตั้งแต่บริเวณสนามหลวง ไปจนถึงถนนราชดำเนินช่วงต้น ถนนราชดำเนินช่วงกลาง และถนนราชดำเนินช่วงปลาย ซึ่งพบเห็นตลอดทั้งถนนราชดำเนิน และอยู่บริเวณพระบรมมหาราชวัง เนื่องจากผู้ร้องแจ้งว่า ในวันที่ 1 มกราคม 2567 เวลาประมาณ 18.47 น. (ระบุตามเวลาที่โทรติดต่อเข้ามาแจ้งเรื่อง) ผู้ร้องได้สัญจรผ่านในบริเวณพื้นที่ดังกล่าว เป็นช่วงเทศกาลปีใหม่ 2567 ปรากฏว่า บริเวณ 2 ข้างทาง ทั้งด้านซ้ายและด้านขวา มีเพียงเศษไฟขนาดเล็กที่ติดประดับตามต้นไม้เท่านั้น แต่มีการปิดไฟประดับพระบรมฉายาลักษณ์พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว (รัชกาลที่ 10) และพระองค์อื่นๆ ทุกรูปภาพ จนทำให้ไม่ทราบว่าเป็นพระบรมฉายาลักษณ์ของพระองค์ใด เพราะมืดมาก ทำให้ผู้ร้องรู้สึกประหลาดใจเป็นอย่างมาก ประกอบกับผู้ร้องแจ้งว่า ในช่วงเทศกาลปีใหม่ 2567 ทางภาคเอกชน มีการจัดไฟและประดับไฟอย่างสวยงาม เช่น ห้างสรรพสินค้าสยามพารากอน เป็นต้น แต่ไฟในบริเวณพื้นที่ดังกล่าว ทางหน่วยงานปล่อยให้พระบรมฉายาลักษณ์มืดได้อย่างไร อีกทั้งต่อให้เป็นช่วงเวลาปกติ ก็ควรมีการจัดไฟและประดับไฟบริเวณพระบรมฉายาลักษณ์ฯ ให้สวยงามอยู่เสมอ พบเห็นมาเป็นระยะเวลาประมาณ 2 วันแล้ว จึงประสงค์ให้หน่วยงานที่เกี่ยวข้องจัดสรรเจ้าหน้าที่เข้าไปตรวจสอบและแก้ไขปัญหาดังกล่าว โดยการจัดไฟและประดับไฟอย่างเร่งด่วน เพื่อให้พระบรมฉายาลักษณ์ฯ มีความสวยงามต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata